Pécs-Baranyai Kereskedelmi és Iparkamara

ENRICH in LAC - Kapcsolatépítő platform Latin-Amerikában
2021-05-06 - 2021-12-31 | Online
Az RCISD Regionális Tudásközpont által létrehozott platform az ENRICH in LAC (Latin America and Caribbean), az innováció területén dolgozó szervezetek és vállalkozások kapcsolatépítését segíti elő.
A 2017-ben – Európai Unió HORIZON 2020 program által finanszírozott CEBRABIC projekt keretében – létrejött ENRICH in Brazil Innovációs Központ 2021 áprilisától ENRICH in LAC (Latin America and Caribbean) néven működik tovább, Brazília mellett Argentína, Chile, Kolumbia és Uruguay innovációs ökoszisztémáinak legmeghatározóbb szereplőit összekapcsolva. Az egyesületi formában működő központ alapító tagja az RCISD Regionális Tudásközpont Kft. Az ENRICH in LAC központhoz 2021-ben csatlakozott Magyarország Sao Paolo-i konzulátusa is.
A tudásmegosztó és hálózatépítő szolgáltatásai keretében a tagok számára a dedikált b2match platformon keresztül lehetőséget biztosít kapcsolatépítésére, tevékenységeik hirdetésére, valamint online események megvalósítására. Az ENRICH központ hatékonyan segítheti az innovációs területen működő szervezetek tudományos és üzleti jellegű törekvéseit a célországokban.
A kezdeményezés európai kutatókat és innovációs szakembereket, kutatóintézeteket, start-upokat, valamint kis- és középvállalkozásokat támogat a latin-amerikai szereplőkkel történő kapcsolatépítésben. Szolgáltatási portfóliója ötvözi a tudásmegosztást (tanulmányok készítése a tagok igényeihez igazodva), a hálózat- és kapacitásépítést (soft landing hub-ok működtetése, regionális partnerek és támogatási lehetőségek feltérképezése), a képzések biztosítását (webinariumok) és a különböző networking szolgáltatásokat (innovációs kihívások, b2match platform).
Az ENRICH in LAC központ európai és latin-amerikai szervezetek csatlakozását várja.
A szervezet a következő prioritás-területeken megvalósuló tevékenységeket kiemelten kezeli: egészségügy, digitális átállás, biomassza alapú gazdaság, megújuló energia és fenntartható urbanizáció.
További információ: ENRICH in LAC
Az online üzleti partnerkereső platform elérhető itt: europe-lac.b2match.io

B2B Software Days 2021
2021-05-10 - 2021-05-12
Az Enterprise Europe Network nemzetközi üzletember találkozót szervez a hatodik alkalommal megrendezésre kerülő ’Software Days’ keretében.

A szektor egyik kiemelkedő rendezvényén a résztvevők a legújabb trendekről, technológiai újításokról hallhatnak, megismerve az aktuális piaci információkat. A három napos programsorozat kijelölt időpontjaiban pedig nemzetközi partnereket is találhatnak maguknak kutatói, technológiai vagy kereskedelmi projektjeikhez.
Célcsoportok:

start up-ok
KKV
K+F intézmények
vállalkozások az IT, ICT és kapcsolódó szektorokból.

A három nap során változatos programokkal várják a résztvevőket:

tematikus workshopok, amelyek a legújabb trendekre épülnek
előre megszervezett nemzetközi üzleti tárgyalások
PITCH start up és scale up vállalkozások számára bemutatkozás potenciális befektetők előtt

A részvétel díjmentes, de előzetes regisztrációhoz kötött:
REGISZTRÁCIÓ
Az érdeklődőknek lehetősége van – díjmentesen – egy profil létrehozására és konkrét üzleti ajánlatok feltöltésére a rendezvény honlapján, ahol megtekinthetik a többi résztvevő adatlapját is. Javasoljuk a résztvevőknek, hogy részletes cégprofilt és együttműködési ajánlatokat készítsenek a számukra megfelelő partner megtalálása érdekében!

Közösségi finanszírozás tréning I.
2021-05-10 18:00 - 21:00 (Europe/Helsinki)
Az INPUT Program, a Borsod-Abaúj-Zemplén Megyei Kereskedelmi és Iparkamara és Startup Miskolc közös képzésén a Pénzügyi és befektetési alapok workshop keretein belül megismerkedhetnek a közösségi finanszírozási kampányokkal.
A Kickstarter és Inidiegogo platformokon indulásuk óta több százezer sikeres kampánnyal összesen több, mint 7,3 milliárd dollár összegben gyűjtöttek pénzt a projektgazdák.
Kétrészes interaktív képzésünkön megtudhatod, hogy egy sikeres kampányt:
– milyen előkészületek előznek meg,
– hogyan kell megtervezni,
– hogyan kell lebonyolítani, és lezárni?
A képzés online, a Zoom platformon kerül lebonyolításra.

Előadó: Molnár Máté

Molnár Máté, a Ksin Agency és a DoBox alapítója. Máté elkötelezett Apple felhasználó, innen jött a DoBox, az Apple termékekkel kompatibilis wireless hub fejlesztésének ötlete. 2016 óta már két új terméket is piacra dobtak.
Később elindította a ksin.agency oldalát is, ahol közösségi finanszírozást érintő tanácsadásban, kampány menedzsmentben, és prototípus fejlesztésben tud támogatást nyújtani. Eddig 7 kampányban, összesen 110 millió forintot gyűjtött össze.

Részvételi feltételek:

A képzés ingyenes, de regisztrációhoz kötött: https://www.facebook.com/events/747278312818335/

A kreatív szektor jövője Európában - angol nyelvű online rendezvény
2021-05-11 - 2021-05-12
Mi lesz az európai kreatív szektor jövője? A WORTH Partnerségi Projekt keretében kerül megszervezésre 2021. május 11-12-én a „The Future of Crative Design” elnevezésű online esemény. A rendezvény során lehetőség lesz a harmadik programfelhívás mind a 69 kreatív projektjének megismerésére.
Exkluzív, mélyreható beszélgetések és nemzetközi vendégek sora segít feltárni, hogy globálisan milyen kihívásokkal kell szembenéznie a szektornak a jövőbe.
A rendezvény nyelve angol.
REGISZTRÁCIÓ

Knowledge to Money Club 2021. május 11.
2021-05-11 14:00 - 18:00
A klubnap aktualitása:
· EIC Accelerator 2021 pályázatai
· Testreszabott finanszírozási modellek innovatív cégek számára
· Mire figyeljünk a befektetői tárgyalások során
A rendezvény online fórumban valósul meg. A részvétel térítésmentes, azonban előzetes regisztrációhoz kötött. A regisztrált jelentkezők az esemény előtti napon kapják meg a belépéshez szükséges linket.
Program:
14.00 – 14:05 Megnyitó, Dervalics Ákos – K2M Club alapító
14:05 – 14:10 Köszöntő – Mülek Andrea, NKFIH és Holly Sára, HEPA Enterprise Europe Network
14:10 – 14:20 A magyar üzleti angyalokat tömörítő egyesület bemutatkozása – Károlyi Antal, HUNBAN
14:20 – 14:35 EIC Accelerator program aktualitásai, Divinyi Ágnes – Nemzeti Kutatási, Fejlesztési és Innovációs Hivatal
14:35 – 15:00 Kérdések – válaszok
15:00 – 15:30 A Creative Accelerator Kft. szerepe az élettudományi és informatikai projektek inkubációjában – Dr. Mogyorósi Péter, Creative Accelerator Kft.
15.30 – 16.00 Testreszabott finanszírozási modellek innovatív cégek számára – Hajdú Szabolcs, Creative Accelerator Kft.
16.00 – 16.30 A pénz nem minden – tanácsok egy üzleti angyaltól – Török József
16:00 – Networking
REGISZTRÁCIÓ
A klubnap társszervezői: Creative Accelerator Kft., HUNBAN, Nemzeti Kutatási, Fejlesztési és Innovációs Hivatal, a HEPA Magyar Exportfejlesztési Ügynökség Nonprofit Zrt., Enterprise Europe Network.
A Pécs-Baranyai Kereskedelmi és Iparkamara az Enterprise Europe Network hivatalos partnere.

Connect Day 2021
2021-05-12 08:00 - 12:00
2021. májusában kerül megszervezésre a Connect Day 2021 rendezvénysorozat, melynek célja az innovatív ötletekkel, technológiákkal rendelkező startupok és az ilyen megoldásokat kereső vállalatok, kkv-k, valamint befektetők összekötése.
Kiknek a jelentkezését várják?

Vállalatok és kkv-k
Befektetők
Startupok
Ázsiai startupok a GIN goAustria programból
Nemzeti startup ökoszisztéma stakeholderek
Nemzeti vállalati hálózatok

A rendezvény angol nyelvű.
Regisztrációra 2021. április 30-ig van lehetőség.
Találkozók jelölése 2021. április 10. és május 1-je között lehetséges.
A rendezvényen történő részvétel díjmentes, de előzetes regisztrációhoz kötött. További információ és jelentkezés elérhető itt:
REGISZTRÁCIÓ
Az üzleti tárgyalások időpontjai:
2021. május 3. 11:00-18:00
2021. május 6. 8:00-10:00
2021. május 12. 8:00-10:00

Szellemi tulajdon a biotechnológia területén - EU webinárium
2021-05-12 10:30 - 12:00
A biotechnológia a jövőbeli alkalmazások fejlesztése szempontjából az egyik leginnovatívabb terület. A biotechnológiai találmányok megfelelő szellemi tulajdonjogokkal történő védelme rendkívül fontos az ilyen újítások és a termék fejlesztése közötti szoros kapcsolat miatt.

Házigazda: European IP Helpdesk
Előadó: Dr. Sebastian Tegethoff
A webinárium nyelve angol, a részvétel díjmentes, de előzetes regisztrációhoz kötött.
A webinárium áttekintést nyújt a következő kérdésekben:

Vonatkozó IP-jogok
Az IP összefüggései a termékfejlesztésben
Az IP sajátosságai a biotechnológiában
IP-portfólió fejlesztése
IP-portfólió kezelése

Bővebb információ és regisztráció
Tájékozódna, vagy segítségre van szüksége szellemitulajdon-, vagy iparjogvédelmi ügyekben? Keresse a kamara szakértő munkatársát!

EdTech - Oktatás a virtuális térben
2021-05-12 15:50 - 23:00
Az elmúlt 12-18 hónapban az EdTech (Oktatási Technológia) területén exponenciális növekedés tapasztalható. Írország mint az oktatás és a digitális technológia globális vezetője, élen jár e növekedés előnyeinek kihasználásával is.
Az Enterprise Europe Network Írország északi és déli részéről, valamint az Egyesült Államokból érkező partnerei most lehetőséget kínálnak a vállalatoknak és a kutatószervezeteknek arra, hogy részt vegyenek ezen az ingyenes online rendezvényen, amelynek középpontjában az EdTech felgyorsult digitalizációja áll.
Az előadásokat követően lehetőség van előre megszervezett üzleti találkozók lebonyolítására.
Regisztráció határideje: 2021. május 10.
Találkozók foglalására 2021. április 19. és május 12-e között van lehetőség.

Az EdTech (Education Technology) magába foglalja mindennapi életünk minden aspektusát – formális és informális oktatást, illetve a munkánkat. Az emberek tanulási módszerei folyamatosan változnak, amelyet innovatív EdTech megoldások fejlődése is támogat pl. AI (mesterséges intelligencia), AR/VR (kiterjesztett valóság/virtuális valóság), gamifikáció, mikrotanulás és személyre szabott oktatás.
Még soha nem volt ilyen fontos a digitális tanulás mint az elmúlt időszakban! Ennek a rendezvénynek célja a piaci lehetőségek feltárása és bemutatása a felgyorsult, digitalizált tanulás területén, reagálva a folyamatosan változó igényekre a következő ágazatokban:

Vállalati tanulás
Felsőoktatás
Általános és középfokú oktatás
Tanulás és fejlődés

Kiemelt témák:

Digitális átalakulás
eLearning
Gamifikáció
Tapasztalat útján való tanulás AR/VR
Robotika
Kódolás

A következő területekről várják a résztvevőket:
Vállalkozások képviselői, startupok, vállalkozók, egyetemek és kutatóintézetek, inkubátorházak, az EdTech szektorban dolgozók, és olyanok akiket érdekelnek új projektöltletek és szeretnének üzleti/technológiai és együttműködő partnereket találni.
REGISZTRÁCIÓ

Fejlett gyártástechnológiák - @Smart Manufacturing Matchmaking 2021
2021-05-13 - 2021-05-14
Az intelligens gyártás és ipar 4.0 területén működő vállalkozásokat, szakembereket, egyetemeket és kutatóintézeteket ismét virtuális üzletember találkozókkal, üzemlátogatásokkal és webináriumokkal várják a Smart Manufacturing Matchmaking 2021 keretében.

A rendezvénysorozat keretében megrendezésr kerülő online üzletemebr találkozó kiváló lehetőséget teremt az intelligens gyártás és ipar 4.0 területén működő vállalati vezetőkkel, kutatókkal és állami testületekkel való kapcsoaltfelvételre, tárgyalásra.
Kiemelt témák:

Fejlett gyártási megoldások: automatikus anyagmozgató rendszerek, kollaboratív robot/ cobot
Adalékanyagok gyártása
Mezőgazdaság 4.0
AI és gépi tanulás ipari felhsználása
AR, VR, XR, MR
Kiberfizikai rendszerek
Szimuláció
Autonóm robotok
Additív gyártástechnológia
Kiberbiztonság és felhőmegoldások
Ember-gép interfészek…

A részvétel díjmentes, de előzetes regisztrációhoz kötött:
REGISZTRÁCIÓ

Üzleti lehetőségek Tajvanon - webinárium
2021-05-13 09:00 - 11:00
A Magyar Kereskedelmi és Iparkamara és tajvani partnere, a Chinese International Economic Cooperation Association (CIECA) webináriumot szervez 2021. május 13-án, melynek fő témái a tajvani üzleti- és együttműködési lehetőségek lesznek. A rendezvény keretében kerül sor a Magyar-Tajvani Közös Üzleti Tanács ülése 14. ülésére is.
A konferencia angol nyelven zajlik, tolmácsolást nem tudnak biztosítani!
PROGRAM

9.00 – 9.20
Köszöntők
Dr. Parragh László, a Magyar Kereskedelmi és Iparkamara elnöke (felkérés alatt)
Frank Liu, a Tajvani-Magyar Gazdasági Együttműködési Tanács elnöke, a Chi Fu Investments Holdings Group vezérigazgatója
Lőrincz Dániel, a Tajpeji Magyar Kereskedelmi Iroda vezetője (felkérés alatt)
Shih-chung Liu, a Budapesti Tajpeji Képviseleti iroda vezetője
A Tajvani Külkereskedelmi Hivatal (MOEA) képviselője (felkérés alatt)

9.20– 9.35
A Magyar Kereskedelmi és Iparkamara tevékenysége
Tényiné Stark Mária, a Magyar Kereskedelmi és Iparkamara nemzetközi igazgatója

9.35– 9.50
A magyar befektetési környezet
A Nemzeti Befektetési Ügynökség képviselője (felkérés alatt)

9.50– 10.05
Tapasztalatok a tajvani piacon
Üzletkötési tapasztalatok Tajvanon egy magyar cég előadásában (felkérés alatt)

10.05– 10.20
A tajvani Minima Technology képviselőjének előadása

10.20 – 11.00
Kérdések & válaszok

A részvétel feltételei
Jelentkezési határidő: 2021. május 3., hétfő, 16.00 óra
A rendezvényen való részvétel ingyenes, de előzetes online regisztrációhoz kötött. A csatlakozáshoz szükséges linket és információkat május 5-ét követően fogják továbbítani a résztvevőknek.
REGISZTRÁCIÓ
